கோலமார் நெடுமால் வண்ணக் குளிர்முகம் தன்னைக் கண்டு கொஞ்சிடும், பிறகு நாணும் கோதையார் குணத்தில் நின்று! ஏலமார் குழலி அந்த இருவிழி சிறிது நேரம் என்வசம் திரும்பு மாயின் ஏங்கிய காலம் சென்று ஆலமா மரங்கள் போல அழிவிலாச் செல்வம் கொண்டு அடியவன் வாழ்வு காண்பேன் அருள்செய்வாய் கமலத் தாயே! நற்குடிப் பிறந்த பெண்கள் நாயகன் தனைப்பார்த் தாலும்  நாணத்தால் முகம்பு தைத்து நாலிலோர் பாகம் பார்ப்பார்!